***Sid Meier's Starships*** er et turbasert strategispill utviklet av Firaxis Games og utgitt av 2K Games. Spillet kom 12. mars 2015  for Microsoft Windows, OS X, and iOS. Spilleren kontrollerer en flåte med romskip som må løse militære oppdrag i et univers basert på spillet *Civilization: Beyond Earth*. Spilleren og må, via oppdrag, penger eller tilstedeværelse, sikre innflytelse over planeter, og ressursene fra en planet kan brukes til å utvikle andre planeter. Spillet er enklere og mindre komplisert en tidligere spill fra Sid Meier.

Spillet
-------

*Sid Meier's Starships* er først og fremst et taktisk spill der plassering av romskipene i forhold til fienden, asteroider og egne romskip er avgjørende for hvert oppdrags suksess. Oppdragene kan være å utslette alle fiendtlige skip, å lede sitt flaggskip gjennom en labyrint av asteorider, eller å lede et transportskip frem til et mål uten at fienden får ødelagt det.

Spilleren har bare èn flåte med skip, og mannskapet blir slitne av å gjøre oppdrag eller å fly mellom planeter, så hvor flåten er plassert og hvilken rekkefølge man utfører oppdrag er viktig. Man kan forbedre sine skip med nye våpen, skjold, eller sensorer og man kan kjøpe nye skip som legges til flåten. Mannskapet får erfaring i kamp og blir mer effektive om skipet overlever mange oppdrag.

Alle oppdrag har en vanskelighetsgrad, og hvert oppdrag som løses gir innflytelse over beboerne på planeten samt en engangsbonus. Får man tilstrekkelig innflytelse over en planet, vil denne bli en del av sivilisasjonen, og mat, penger, produksjon og forskning fra planeten kommer spilleren til gode.

Spillet vinnes ved å ha 51% av verdens befolkning, være siste overlevende spiller, ha minst 3 nivå 6 teknologier eller å ha 9 underverker.

Utvikling
---------

Sid Meier har sagt at *Starships* er påvirket av at han som barn så Star Trek. Det er og påvirket av at han som utvikler tenker at den som har det mest gøy må være admiralen som leder en flåte av romskip. Utviklingen av spillet ble gjort av en liten gruppe, og var ment å være "Civilization på et høyere nivå, mens spillet selv har en mindre ramme."

Mottagelse
----------

*Sid Meier's Starships* fikk middels kritikker, og har 64% på Metacritic , og 62,34% på Gamerankings. Spillet hadde ikke dybden til "storebror Civilization eller Beyond Earth" , og ble ansett for mer egnet i sofakroken på et nettbrett enn på en spill-PC. Spillet fikk kritikk for å være repeterende og ubalansert , og er omtalt som en taktisk lettvekter.

Nettbrett-versjonen fikk en bedre mottagelse, og har 75% på Metacritic.

Referanser
----------

1. ↑   *Steam*, 1.0.0.74, 12. september 2003, Steam-ID 282210, Wikidata Q337535,
2. 1 2  Kompakt spill i en stor galakse, JOSTEIN HAKESTAD 17. mars 2015
3. ↑  Civilization wiki, Victory (Starships)
4. ↑  Strategy and exploration in Sid Meier's Starships, Andy Kelly 25. februar 2015
5. ↑  Sid Meier's Starships, Metacritic (11.04.16)
6. ↑  Sid Meier's Starships, Gamerankings (11.04.16)
7. ↑
8. ↑  «Arkivert kopi». Arkivert fra originalen 23. april 2016. Besøkt 11. april 2016.
9. ↑
10. ↑  Sid Meier's Starships, Metacritic (11.04.16)

Eksterne lenker
---------------

* Starships hos Firaxis

Portal: Videospill